Nova Sea

1972

De lokale innbyggerne Steinar Olaisen (f.1942, d.2011) og Hans Petter Meland (f. 1940) gikk sammen om å starte Lovund Sjøprodukter etter et ønske om å jobbe og bo på øya Lovund på Helgelandskysten. I oppstartfasen jobbet de som lærere, mens oppdrettet var noe de bygget opp på fritiden. Sammen drev de bedriften i 4-5 år før Hans Petter Meland trakk seg ut og startet opp Lovund Laks. Steinar Olaisen fortsatte med Lovund Sjøprodukter.

1985

Det opprinnelige Nova Sea ble etablert som et rent fiskeindustriselskap hvor produksjonen bestod av håndtering av hvitlaks, torsk, sei og røkt laks. Det ble drevet som et vanlig fiskemottak.

1989

Fryseriet “Lakseberget” ble bygget, hvor de frøs laksen da oppdrettsnæringen ble truet av sykdom og panikkslakting av laks. På denne tiden var det nesten ikke noe marked for laksen og det tok lang tid å selge. Kombinasjonen av sykdom og lakseberget gjorde at Nova Sea ble rammet av foskonkursen i 1990-1991.

1991

I kjølvannet av konkursen ble inversteringsselskapet Seafarm Invest etablert for å kjøpe opp laksekonsesjonene.

1994

I 1994 bestemte de seg for kun å drive med laks.

1996

Det kom det flere aktører på banen, blant annet MoWi, som senere ble kjøpt opp av Hydro Seafood i 1997. I 2004 endret Hydro Seafood navn til Marine Harvest som i dag er verdens største oppdrettsselskap med over 100 konsesjoner i blant annet Norge, Skottland, Irland og Canada.

2006

Det ble det bestemt at oppdrettselskapet Seafarm Invest og industriselskapet Nova Sea skulle slås sammen. Nova Sea ble beholdt som navn fordi det var kjent ute på markedet. Selskapet som ble etablert i 2006, er det som er Nova Sea i dag. I dag har bedriften rundt 250 ansatte.

Nova Sea i dag

Nova Sea er i dag den største nord-norske produsenten av oppdrettslaks. Grunnet den enorme utviklingen innen teknologi har nye maskiner effektivisert industrien og produksjonen betydelig. Nova Sea benytter seg av automatiske overvåkningssystemer, automatiske fôringsanlegg og maskiner som sløyer fisken. På slutten av sløyeprosessen blir fisken kvalitetssikret av ansatte ved Nova Sea.
Tilsammen har Nova Sea 15 produksjonsbaser spredt utover Helgeland, både datterselskaper, medeiere og egne lokaliteter. Nova Sea samarbeider med blant annet Atlantic Styro AS, Aquarius AS, Nordland Rensefisk og Norsk Fisketransport (NFT).
Datterselskapet Sundsfjord Smolt er majoritetseid av Nova Sea, og har en kapasitet på over 13 millioner smolt i året. Nova Sea har kapasitet til å produsere rundt 300 tonn laks per dag og omsetningen er styrt av lakseprisen. Årlig omsetter Nova Sea for rundt 1,6 milliarder kroner.
Mye av produksjonen hos Nova Sea selges til kunder i utlandet. Tyskland, Frankrike, Polen, Spania, Estland, Danmark og Sverige er blant de landene fisken fra Nova Sea blir eksportert til. Det meste av varene blir transportert med trailere.

Eiere

Vigner Olaisen AS (51,5%)
Marine Harvest Group (42,44%)
Rosøy AS (1,2%)
Andre (4,86)

Konsernledelse

Daglig Leder: Odd Lorentz Strøm (f 1961)
Styrets Leder: Arnt Angell Krane (f 1946)
Nestleder: Bjørnar Olaisen (f 1943)
Styremedlem: Aino Olaisen (f 1974)
Styremedlem: Inger Elisabeth Holberg (f 1964)
Styremedlem: Rune Nygård (f 1965)
Styremedlem: Maria Olaisen (f 1977)
Styremedlem: Ragnar Joensen (f 1969)
Styremedlem: Kåre Johan Myhre (f 1968)
Revisor: Pricewaterhousecoopers AS